Birminghamin kaupungintalo

Birminghamin kaupungintalo (engl. Birmingham Council House) on Birminghamin kaupunginhallinnon keskus. Sen rakentaminen aloitettiin 1874 ja se valmistui vuonna 1879. Kaupungintaloa on laajennettu kaksi kertaa, vuosina 1881–1885, jolloin rakennuksen yhteyteen perustettiin museo ja taidegalleria, ja vuosina 1911–1919. Kaupungintalon suunnitteli arkkitehti Yeoville Thomason, ja se edustaa arkkitehtuuriltaan klassista suuntausta. Kaupungintalon rakentaminen maksoi 163 000 puntaa (inflaatiokorjattuna noin 16,7 miljoona puntaa vuonna 2019). Rakennuksen yhteydessä oleva kellotorni ja kello tunnetaan nimellä ”Big Brum”. Lähteet